Què negociaran els comuns amb el govern?
Els comuns s'obren a reprendre la negociació amb el govern sobre els pressupostos del 2019 tot i considerar que la proposta de l'executiu no aporta cap novetat i és lluny de les deu mesures de mínims que plantegen. 'Si cal tornar a seure, ens tornem a seure amb dades i propostes concretes. Ara tenim dades, seguim parlant', ha afirmat la portaveu de CatECP, Susanna Segovia. El diputat de CatECP i portaveu d'economia, David Cid, ha assenyalat que la despesa departamental executada el 2018 és de 25.307 milions d'euros, 1.000 milions d'euros per sobre de la despesa prevista en els comptes del 2019 de 24.281. A més, Cid ha defensat que la despesa actual no es pot comprar amb la del 2010 sense tenir en compte la inflació.
els pressupostos del 2019